Απόφαση της Μεικτής Επιτροπής του ΕΟΧ

αριθ. 160/2002

της 6ης Δεκεμβρίου 2002

για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία" και ιδίως το άρθρο 98,

Εκτιμώντας τα ακόλουθα:

(1) Το παράρτημα II της συμφωνίας τροποποιήθηκε με την απόφαση αριθ. 139/2002 της Μεικτής Επιτροπής του ΕΟΧ, της 8ης Νοεμβρίου 2002(1).

(2) Η απόφαση 2002/75/ΕΚ της Επιτροπής, της 1ης Φεβρουαρίου 2002, για τον καθορισμό ειδικών όρων στις εισαγωγές ανίσου του αστεροειδούς από τρίτες χώρες(2) πρέπει να ενσωματωθεί στη συμφωνία.

(3) Η απόφαση 2002/79/ΕΚ της Επιτροπής, της 4ης Φεβρουαρίου 2002, για την επιβολή ειδικών όρων στις εισαγωγές αραχίδας και ορισμένων προϊόντων που παράγονται από αραχίδες κινεζικής καταγωγής ή προέλευσης(3) πρέπει να ενσωματωθεί στη συμφωνία.

(4) Η απόφαση 2002/80/ΕΚ της Επιτροπής, της 4ης Φεβρουαρίου 2002, για την επιβολή ειδικών όρων στις εισαγωγές σύκων, φουντουκιών και φιστικιών και ορισμένων προϊόντων που παράγονται από αυτά, τουρκικής καταγωγής ή προέλευσης(4) πρέπει να ενσωματωθεί στη συμφωνία.

(5) Η απόφαση 2002/233/ΕΚ της Επιτροπής, της 20ής Μαρτίου 2002, για την τροποποίηση και διόρθωση της απόφασης 2002/79/ΕΚ για την επιβολή ειδικών όρων στις εισαγωγές αραχίδας και ορισμένων προϊόντων που παράγονται από αραχίδες κινεζικής καταγωγής ή προέλευσης και της απόφασης 2002/80/ΕΚ, για την επιβολή ειδικών όρων στις εισαγωγές σύκων, φουντουκιών και φιστικιών και ορισμένων προϊόντων που παράγονται από αυτά, τουρκικής καταγωγής ή προέλευσης(5) πρέπει να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Μετά το σημείο 54μστ (οδηγία 2002/16/ΕΚ της Επιτροπής) στο κεφάλαιο XII του παραρτήματος II της συμφωνίας παρεμβάλλονται τα ακόλουθα σημεία:

"54μζ. 32002 D 0075: Απόφαση 2002/75/ΕΚ της Επιτροπής, της 1ης Φεβρουαρίου 2002, για τον καθορισμό ειδικών όρων στις εισαγωγές ανίσου του αστεροειδούς από τρίτες χώρες (ΕΕ L 33 της 2.2.2002, σ. 31).

Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:

>ΘΕΣΗ ΠΙΝΑΚΑ>

54μη. 32002 D 0079: Απόφαση 2002/79/ΕΚ της Επιτροπής, της 4ης Φεβρουαρίου 2002, για την επιβολή ειδικών όρων στις εισαγωγές αραχίδας και ορισμένων προϊόντων που παράγονται από αραχίδες κινεζικής καταγωγής ή προέλευσης (ΕΕ L 34 της 5.2.2002, σ. 21), όπως τροποποιήθηκε με:

- 32002 D 0233: Απόφαση 2002/233/ΕΚ της Επιτροπής, της 20ής Μαρτίου 2002 (ΕΕ L 78 της 21.3.2002, σ. 14).

Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:

>ΘΕΣΗ ΠΙΝΑΚΑ>

54μθ. 32002 D 0080: Απόφαση 2002/80/ΕΚ της Επιτροπής, της 4ης Φεβρουαρίου 2002, για την επιβολή ειδικών όρων στις εισαγωγές σύκων, φουντουκιών και φιστικιών και ορισμένων προϊόντων που παράγονται από αυτά, τουρκικής καταγωγής ή προέλευσης (ΕΕ L 34 της 5.2.2002, σ. 26), όπως τροποποιήθηκε με:

- 32002 D 0233: Απόφαση 2002/233/ΕΚ της Επιτροπής, της 20ής Μαρτίου 2002 (ΕΕ L 78 της 21.3.2002, σ. 14).

Για τους σκοπούς της παρούσας συμφωνίας, οι διατάξεις της απόφασης προσαρμόζονται ως εξής:

>ΘΕΣΗ ΠΙΝΑΚΑ>"

Άρθρο 2

Τα κείμενα των αποφάσεων 2002/75/ΕΚ, 2002/79/ΕΚ, 2002/80/ΕΚ και 2002/233/ΕΚ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.

Άρθρο 3

Η παρούσα απόφαση αρχίζει να ισχύει στις 7 Δεκεμβρίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 6 Δεκεμβρίου 2002.

Για τη Μεικτή Επιτροπή του ΕΟΧ

Ο Πρόεδρος

Kjartan Jóhannsson

(1) ΕΕ L 19 της 23.1.2003, σ. 3.

(2) ΕΕ L 33 της 2.2.2002, σ. 31.

(3) ΕΕ L 34 της 5.2.2002, σ. 21.

(4) ΕΕ L 34 της 5.2.2002, σ. 26.

(5) ΕΕ L 78 της 21.3.2002, σ. 14.

(6) Δεν έχουν αναφερθεί συνταγματικές απαιτήσεις.